ddrg/super_eurlex huggingface dataset:
SL Uradni list Evropske unije C 225/35

Sodba Sodišča (drugi senat) z dne 8. maja 2013 (predlog za sprejetje predhodne odločbe Cour d'appel de Mons – Belgija) – Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens, Thibault Martens proti État belge

(Zadeva C-271/12) (1)

(Obdavčenje - Davek na dodano vrednost - Šesta direktiva 77/388/EGS - Pravica do odbitka vstopnega davka - Obveznosti davčnega zavezanca - Imetništvo nepravilnih ali nenatančnih računov - Izpustitev obveznih podatkov - Nepriznanje pravice do odbitka - Naknadni dokazi o dejanskem obstoju zaračunanih transakcij - Popravljanje računov - Pravica do vračila DDV - Načelo nevtralnosti)

2013/C 225/60

Jezik postopka: francoščina

Predložitveno sodišče

Cour d'appel de Mons

Stranke v postopku v glavni stvari

Tožeče stranke: Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens, Thibault Martens, Petroma Transports SA, Martens Immo SA, Martens SA, Fabian Martens, Geoffroy Martens, Thibault Martens

Tožena stranka: État belge

Predmet

Predlog za sprejetje predhodne odločbe – Cour d'appel de Mons – Belgija – Razlaga pravil o davku na dodano vrednost – Odbitek vstopnega davka – Obveznost davčnega zavezanca – Pogojenost pravice do odbitka DDV z imetjem računa, ki obvezno vsebuje nekatere podatke – Pojem bistvenega podatka – Zavrnitev pravice do odbitka – Naknadna predložitev informacij, s katerimi se dokazujejo resničnost, narava in znesek opravljenih storitev – Skladnost s pravom Unije nacionalne sodne prakse, v kateri je pravica do odbitka zavrnjena, če na računu niso navedeni obvezni podatki – Razlaga načela nevtralnosti – Vpliv nejasnosti računov na obveznost države za vračilo prejetega DDV

Izrek

1. Določbe Šeste direktive Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (77/388/EGS), kakor je bila spremenjena z Direktivo Sveta 94/5/ES z dne 14. februarja 1994, je treba razlagati tako, da ne nasprotujejo nacionalni ureditvi, kot je obravnavana v postopku v glavni stvari, na podlagi katere je lahko davčnim zavezancem, prejemnikom storitev, ki imajo nepopolne račune, zavrnjena pravica do odbitka DDV, čeprav so ti računi po sprejetju take zavrnilne odločbe dopolnjeni s predložitvijo podatkov za dokaz dejanskega obstoja, narave in zneska zaračunanih transakcij.

2. Načelo davčne nevtralnosti ne nasprotuje temu, da davčna uprava zavrne vračilo DDV, ki ga je odvedla družba, izvajalka storitev, kadar je bilo uresničevanje pravice do odbitka DDV, ki je bil odveden v zvezi s temi storitvami, družbam, ki so prejele te storitve, zavrnjeno zaradi nepravilnosti na računih, ki jih je izdala zadevna družba, izvajalka storitev.

(1) UL C 243, 11.8.2012.
SL Uradni list Evropske unije C 225/34

Sodba Sodišča (veliki senat) z dne 28. maja 2013 – Abdulbasit Abdulrahim proti Svetu Evropske unije, Evropski komisiji

(Zadeva C-239/12 P) (1)

(Pritožba - Skupna zunanja in varnostna politika (SZVP) - Omejevalni ukrepi proti nekaterim osebam in subjektom, povezanim z Osamo bin Ladnom, mrežo Al Kaida in talibani - Uredba (ES) št. 881/2002 - Ničnostna tožba - Izbris zadevne osebe s seznama zadevnih oseb in subjektov - Pravni interes)

2013/C 225/57

Jezik postopka: angleščina

Stranke

Pritožnik: Abdulbasit Abdulrahim (zastopniki: P. Moser, QC, in E. Grieves, barrister, s pooblastilom H. Millerja, solicitor)

Drugi stranki v postopku: Svet Evropske unije (zastopnika: E. Finnegan in G. Étienne, agenta), Evropska komisija (zastopnika: E. Paasivirta in G. Valero Jordana, agenta)

Predmet

Pritožba zoper sklep Splošnega sodišča (drugi senat) z dne 28. februarja 2012 v zadevi Abdulrahim proti Svetu in Komisiji (T-127/09), s katerim je Splošno sodišče odločilo, da se ustavi postopek v zvezi s predlogom za razglasitev delne ničnosti Uredbe Komisije (ES) št. 1330/2008 z dne 22. decembra 2008 o stotretji spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al Kaida in talibani (UL L 345, str. 60) – Izbris pritožnika s seznama zadevnih oseb in subjektov

Izrek

1. Sklep Splošnega sodišča Evropske unije z dne 28. februarja 2012 v zadevi Abdulrahim proti Svetu in Komisiji (T-127/09) se razveljavi v delu, v katerem je odločeno, da se postopek v zvezi z ničnostno tožbo, ki jo je A. Abdulrahim vložil pri Splošnem sodišču, ustavi.

2. Zadeva se vrne v razsojanje Splošnemu sodišču Evropske unije, da to znova odloči o ničnostni tožbi Abdulbasita Abdulrahima.

3. Odločitev o stroških se pridrži.

(1) UL C 200, 7.7.2012.
1.

Francoska republika s tem, da zahteve za plovbo na odprtem morju, ki jo opravljajo plovila, ki opravljajo prevoz potnikov za plačilo, in plovila, ki so namenjena opravljanju tržne dejavnosti, ni oprostila plačila davka na dodano vrednost transakcij, na katere se nanaša člen 262(II), točke 2, 3, 6 in 7 splošnega davčnega zakonika, ni izpolnila svojih obveznosti, ki jih ima na podlagi Direktive Sveta 2006/112/ES z dne 28. novembra 2006 o skupnem sistemu davka na dodano vrednost, zlasti člena 148(a), (c) in (d) te direktive.
1.

Republika Poljska s tem, da ni prenesla členov 3(3), 7, 8(2) in (3), 9(2)(a) ter 18(1), drugi pododstavek, (3) in (4) Direktive 2009/41/ES Evropskega parlamenta in Sveta z dne 6. maja 2009 o uporabi gensko spremenjenih mikroorganizmov v zaprtih sistemih, ni izpolnila obveznosti na podlagi te direktive.
SL Uradni list Evropske unije C 175/3

Sodba Sodišča (četrti senat) z dne 10. aprila 2014 – Areva proti Alstom SA, T&D Holding, prej Areva T&D Holding SA, Alstom Grid SAS, prej Areva T&D SA, Alstom Grid AG, prej Areva T&D AG, Evropski komisiji

(Združeni zadevi C-247/11 P in C-253/11 P) (1)

((Pritožba - Konkurenca - Omejevalni sporazum - Trg projektov za plinsko izolirane stikalne naprave - Odgovornost matičnih družb za kršitveno ravnanje njihovih hčerinskih družb - Obveznost obrazložitve - Solidarna odgovornost za plačilo globe - Pojem podjetja - „Dejanska“ solidarnost - Načeli pravne varnosti in individualizacije kazenskih sankcij - Načeli sorazmernosti in enakega obravnavanja))

2014/C 175/03

Jezik postopka: francoščina

Stranke

Pritožniki: Areva (zastopniki: A. Schild, C. Simphal in E. Estellon, odvetniki) (C-247/11 P), Alstom SA, T&D Holding SA, Alstom Grid SAS, Alstom Grid AG (C-253/11 P) (zastopniki: J. Derenne, A. Müller-Rappard in M. Lagrue, odvetniki)

Druge stranke v postopku: Alstom SA, T&D Holding, prej Areva T&D Holding SA, Alstom Grid SAS, prej Areva T&D SA, Alstom Grid AG, prej Areva T&D AG (zastopniki: J. Derenne, A. Müller-Rappard in M. Lagrue, odvetniki), Evropska komisija (zastopniki: V. Bottka in N. von Lingen, agenta), Areva (zastopniki: A. Schild, C. Simphal in E. Estellon, odvetniki)

Predmet

Pritožbi zoper sodbo Splošnega sodišča (drugi senat) z dne 3. marca 2011 v zadevi Areva in drugi proti Komisiji (združeni zadevi T-117/07 in T-121/07), s katero je Splošno sodišče delno zavrnilo ničnostno tožbo zoper Odločbo Komisije C(2006)6762 final z dne 24. januarja 2007 v zvezi s postopkom na podlagi člena 81 ES in člena 53 EGP (zadeva št. COMP/F/38.899) – Plinsko izolirane stikalne naprave – Kršitev pravice do obrambe – Nespoštovanje obveznosti obrazložitve – Solidarna odgovornost za plačilo globe – Odgovornost za kršitveno ravnanje

Izrek

1. Točka 3, druga alinea, sodbe Splošnega sodišča Evropske unije z dne 3. marca 2011 v združenih zadevah Areva in drugi proti Komisiji (T-117/07 in T-121/07) se razveljavi.

2. Člen 2(c) Odločbe Komisije C(2006) 6762 final z dne 24. januarja 2007 v zvezi s postopkom na podlagi člena [81 ES] in člena 53 Sporazuma EGP (Zadeva št. COMP/F/38.899 – Plinsko izolirane stikalne naprave) se razglasi za ničen.

3. Za kršitve, ugotovljene v členu 1, od (b) do (f), Odločbe C(2006) 6762 final, se družbi Alstom SA naloži globa v znesku 27 795 000 EUR, in sicer solidarno z družbo Alstom Grid SAS, družbam Areva SA, T&D Holding SA in Alstom Grid AG pa se za navedene kršitve naloži globa v znesku 20 400 000 EUR, in sicer solidarno z družbo Alstom Grid SAS.

4. Pritožbi se v preostalem zavrneta.

5. Evropski komisiji se poleg plačila lastnih stroškov v zvezi s postopkom na prvi stopnji in pritožbenim postopkom naloži plačilo ene petine stroškov družb Areva SA, Alstom SA, T&D Holding SA, Alstom Grid SAS in Alstom Grid AG v zvezi s postopkom na prvi stopnji in pritožbenim postopkom.

6. Družbe Areva SA, Alstom SA, T&D Holding SA, Alstom Grid SAS in Alstom Grid AG nosijo štiri petine svojih stroškov v zvezi s postopkom na prvi stopnji in pritožbenim postopkom.

(1) UL C 211, 16.7.2011.
SL Uradni list Evropske unije C 344/4

Sodba Sodišča (tretji senat) z dne 26. septembra 2013 – Evropska komisija proti Kraljevini Španiji

(Zadeva C-189/11) (1)

(Neizpolnitev obveznosti države - Obdavčenje - DDV - Direktiva 2006/112/ES - Členi od 306 do 310 - Posebna ureditev za potovalne agente - Razhajanja med jezikovnimi različicami - Nacionalna zakonodaja, ki predvideva uporabo te posebne ureditve za osebe, ki niso potniki - Pojma „potnik“ in „kupec“ - Izključitev nekaterih prodaj javnosti iz navedene posebne ureditve - Navedba zneska DDV, ki se lahko odbije in ki ni povezan z dolgovanim ali plačanim vstopnim davkom, na računu - Določitev skupne davčne osnove za določeno obdobje - Nezdružljivost)

2013/C 344/03

Jezik postopka: španščina

Stranke

Tožeča stranka: Evropska komisija (zastopnici: L. Lozano Palacios in C. Soulay, agentki)

Tožena stranka: Kraljevina Španija (zastopnica: S. Centeno Huerta, agentka)

Intervenientke v podporo tožene stranke: Češka republika (zastopniki: M. Smolek, T. Müller in J. Očková, agenti), Francoska republika (zastopnika: G. de Bergues in J.-S. Pilczer, agenta), Republika Poljska (zastopniki: A. Kraińska, A. Kramarczyk, M. Szpunar in B. Majczyna, agenti), Portugalska republika (zastopnika: L. Inez Fernandes in R. Laires, agenta), Republika Finska (zastopnika: J. Heliskoski in M. Pere, agenta)

Predmet

Neizpolnitev obveznosti države – Kršitev členov 73, 168, 169, 226 in od 306 do 310 Direktive Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, str. 1) – Posebna ureditev za potovalne agente

Izrek

1. Kraljevina Španija s tem, da je — potovanja, ki jih organizirajo agencije na debelo in jih agencije na drobno, ki delujejo v svojem imenu, prodajajo javnosti, izključila iz posebne ureditve za potovalne agente, — potovalnim agencijam dovolila, da pod določenimi pogoji na računu navedejo skupni znesek davka na dodano vrednost, ki ni v nikakršni povezavi z dejanskim davkom, ki se prenese na kupca, in z dovoljenjem temu kupcu, če je davčni zavezanec, da ta skupni znesek odbije od dolgovanega davka na dodano vrednost, in — potovalnim agencijam, če se navedena posebna ureditev zanje uporabi, dovolila, da določijo skupno davčno osnovo za vsako davčno obdobje, ni izpolnila obveznosti iz členov 168, 226 in od 306 do 310 Direktive Sveta 2006/112/ES z dne 28. novembra 2006 o skupnem sistemu davka na dodano vrednost.

2. V preostalem se tožba zavrne.

3. Evropska komisija nosi četrtino svojih stroškov.

4. Kraljevina Španija nosi svoje stroške in tri četrtine stroškov Evropske komisije.

5. Češka republika, Francoska republika, Republika Poljska, Portugalska republika in Republika Finska nosijo svoje stroške.

(1) UL C 186, 25.6.2011.
SL Uradni list Evropske unije C 344/13

Sodba Sodišča (četrti senat) z dne 26. septembra 2013 (predlog za sprejetje predhodne odločbe Consiglio di Giustizia Amministrativa per la Regione siciliana – Italija) – Ottica New Line di Accardi Vincenzo proti Comune di Campobello di Mazara

(Zadeva C-539/11) (1)

(Člena 49 PDEU in 56 PDEU - Svoboda ustanavljanja - Javno zdravje - Očesni optiki - Deželna zakonodaja, ki odprtje novih prodajaln z optičnimi pripomočki pogojuje z dovoljenjem - Demografska in geografska omejitev - Utemeljitev - Primernost za dosego zastavljenega cilja - Skladnost - Sorazmernost)

2013/C 344/20

Jezik postopka: italijanščina

Predložitveno sodišče

Consiglio di Giustizia Amministrativa per la Regione siciliana

Stranke v postopku v glavni stvari

Tožeča stranka: Ottica New Line di Accardi Vincenzo

Tožena stranka: Comune di Campobello di Mazara

ob udeležbi: Fotottica Media Visione di Luppino Natale Fabrizio e C.s.n.c.

Predmet

Predlog za sprejetje predhodne odločbe - Consiglio di Giustizia Amministrativa per la Regione siciliana – Razlaga členov 49 in 56 PDEU ter členov 2(2)(f), 4(8) in 15 Direktive 2006/123/ES Evropskega parlamenta in Sveta z dne 12. decembra 2006 o storitvah na notranjem trgu (UL L 376, str. 36) – Deželna zakonodaja, ki za izdajo dovoljenj za odprtje novih prodajaln za izvajanje optičnih dejavnosti pogojuje s tem, da je mogoče odpreti le eno prodajalno na 8 000 ljudi in s tem, da mora razdalja med obstoječimi prodajalnami z optičnimi pripomočki znašati najmanj 300 metrov – Omejitve svobodnega opravljanja storitev – Nujni razlogi v splošnem interesu – Varovanje zdravja - Sorazmernost

Izrek

Člen 49 PDEU je treba razlagati tako, da ne nasprotuje deželni zakonodaji, kakršna je ta v postopku v glavni stvari, ki omejuje izdajo dovoljenj za odprtje novih prodajaln optičnih pripomočkov s tem, da določa:

— da je načeloma mogoče v vsakem geografskem območju odpreti le eno prodajalno z optičnimi pripomočki na 8 000 ljudi in

— da mora biti načeloma vsaka nova prodajalna z optičnimi pripomočki od obstoječih prodajaln z optičnimi pripomočki oddaljena najmanj 300 metrov,

če pristojni organi s spoštovanjem preglednih in objektivnih meril ustrezno izvršujejo pooblastila, ki jih zadevna zakonodaja daje za skladno in sistematično uresničitev ciljev, ki jim sledi v zvezi z varovanjem javnega zdravja na celotnem zadevnem ozemlju, kar mora preveriti nacionalno sodišče.

(1) UL C 370, 17.12.2011.
SL Uradni list Evropske unije C 344/18

Sodba Sodišča (deveti senat) z dne 26. septembra 2013 – Alliance One International Inc. proti Evropski komisiji

(Zadeva C-668/11 P) (1)

(Pritožba - Konkurenca - Karteli - Španski trg nakupa in prve predelave surovega tobaka - Določitev cen in razdelitev trga - Kršitev člena 81 ES - Pripis odgovornosti za kršitev, ki jo je storila hčerinska družba, matični družbi - Odvračalen učinek - Enako obravnavanje - Sodelovanje - Obveznost obrazložitve - Olajševalne okoliščine)

2013/C 344/29

Jezik postopka: španščina

Stranki

Pritožnica: Alliance One International Inc. (zastopnika: M. Odriozola in A. Vide, odvetnika)

Druga stranka v postopku: Evropska komisija (zastopnika: F. Castillo de la Torre in J. Bourke, agenta)

Predmet

Pritožba zoper sodbo Splošnega sodišča (četrti senat) z dne 12. oktobra 2011 v zadevi Agroexpansión proti Komisiji (T-38/05), s katero je Splošno sodišče delno zavrnilo predlog za razglasitev delne ničnosti Odločbe Komisije C(2004) 4030 final z dne 20. oktobra 2004 v zvezi s postopkom na podlagi člena 81(1) [ES] (zadeva COMP/C.38.238/B.2 – Surov tobak – Španija)

Izrek

1. Pritožba se zavrne.

2. Družbi Alliance One International Inc. se naloži plačilo stroškov.

(1) UL C 89, 24.3.2012.
SL Uradni list Evropske unije C 260/3

Sodba Sodišča (tretji senat) z dne 18. julija 2013 – Union of European Football Associations (UEFA) proti Evropski komisiji, Kraljevini Belgiji, Združenemu kraljestvu Velika Britanija in Severna Irska

(Zadeva C-201/11 P) (1)

(Pritožba - Razširjanje televizijskih programov - Direktiva 89/552/EGS - Člen 3a - Ukrepi, ki jih je Združeno kraljestvo sprejelo v zvezi z dogodki velikega družbenega pomena za to državo članico - Evropsko prvenstvo v nogometu - Sklep, s katerim so ukrepi razglašeni za združljive s pravom Unije - Obrazložitev - Člena 49 ES in 86 ES - Lastninska pravica)

2013/C 260/03

Jezik postopka: angleščina

Stranke

Pritožnica: Union of European Football Associations (UEFA) (zastopnika: D. Anderson, QC, in D. Piccinin, barrister, po pooblastilu B. Keana in T. McQuaila, solicitors)

Druge stranke v postopku: Evropska komisija (zastopniki: E. Montaguti, N. Yerrell in A. Dawes, agenti, skupaj z M. Grayem, barrister), Kraljevina Belgija, Združeno kraljestvo Velika Britanija in Severna Irska (zastopniki: L. Seeboruth in J. Beeko, agenta, skupaj s T. de la Marem, barrister)

Predmet

Pritožba zoper sodbo Splošnega sodišča (sedmi senat) z dne 17. februarja 2011 v zadevi UEFA proti Komisiji (T-55/08), s katero je zavrnilo tožbo za razglasitev ničnosti Sklepa Komisije 2007/730/ES z dne 16. oktobra 2007 o združljivosti ukrepov, ki jih sprejme Združeno kraljestvo v skladu s členom 3a(1) Direktive Sveta 89/552/EGS o usklajevanju nekaterih zakonov in drugih predpisov držav članic o opravljanju dejavnosti razširjanja televizijskih programov, s pravom Skupnosti (UL L 295, str. 12).

Izrek

1. Pritožba se zavrne.

2. Union of European Football Associations (UEFA) se naloži plačilo stroškov.

(1) UL C 204, 9.7.2011.
Člena 43 ES in 49 ES ter načeli enakega obravnavanja in učinkovitosti je treba razlagati tako, da nasprotujejo temu, da država članica, ki je v nasprotju s pravom Unije izključila kategorijo gospodarskih subjektov od podelitve koncesij za opravljanje gospodarske dejavnosti in ki poskuša to kršitev odpraviti z javnim razpisom za znatno število novih koncesij, zaščiti tržne položaje, ki so jih pridobili obstoječi gospodarski subjekti, tako da med drugim določi minimalne razdalje med umestitvijo novih koncesionarjev in obstoječih gospodarskih subjektov.

Iz členov 43 ES in 49 ES, načela enakega obravnavanja, obveznosti preglednosti ter načela pravne varnosti izhaja, da morajo biti pogoji in podrobna pravila javnega razpisa, kakršen je ta v postopkih v glavni stvari, in zlasti določbe, ki urejajo odvzem koncesij, podeljenih na podlagi takega javnega razpisa, kot so te iz člena 23(3) osnutka pogodbe med neodvisno upravo državnih monopolov in pridobiteljem koncesije za igre na srečo, ki zadevajo dogodke, ki niso konjske dirke, določeni jasno, natančno in enopomensko, kar mora preveriti predložitveno sodišče.

Člena 43 ES in 49 ES je treba razlagati tako, da nasprotujeta nacionalni zakonodaji, ki dejansko preprečuje vsakršno čezmejno dejavnost v sektorju iger na srečo, ne glede na obliko, v kateri se taka dejavnost opravlja, še posebej kadar obstaja neposreden stik med potrošnikom in gospodarskim subjektom in kadar je mogoče na nacionalnem ozemlju prisotne posrednike podjetja fizično nadzirati za potrebe policije. Predložitveno sodišče mora preveriti, ali je tako pri členu 23(3) navedenega osnutka pogodbe.
SL Uradni list Evropske unije C 225/18

Sodba Sodišča (četrti senat) z dne 6. junija 2013 (predlog za sprejetje predhodne odločbe ourt of Appeal (England & Wales) (Civil Division) – Združeno kraljestvo) – The Queen, na zahtevo MA, BT, DA proti Secretary of State for the Home Department

(Zadeva C-648/11) (1)

(Uredba (ES) št. 343/2003 - Določitev odgovorne države članice - Mladoletnik brez spremstva - Prošnji za azil, vloženi zaporedno v dveh državah članicah - Odsotnost družinskega člana mladoletnika na ozemlju države članice - Člen 6, drugi odstavek, Uredbe št. 343/2003 - Predaja mladoletnika državi članici, v kateri je ta vložil prvo prošnjo - Združljivost - Otrokova korist - Člen 24(2) Listine)

2013/C 225/29

Jezik postopka: angleščina

Predložitveno sodišče

Court of Appeal (England & Wales) (Civil Division)

Stranke v postopku v glavni stvari

Pritožniki: The Queen, na zahtevo MA, BT, DA

Druga stranka v postopku: Secretary of State for the Home Department

Ob udeležbi: The AIRE Centre (Advice on Individual Rights in Europe) (UK)

Predmet

Predlog za sprejetje predhodne odločbe – Court of Appeal (England & Wales) (Civil Division) – Razlaga člena 6, drugi odstavek, Uredbe Sveta (ES) št. 343/2003 z dne 18. februarja 2003 o vzpostavitvi meril in mehanizmov za določitev države članice, odgovorne za obravnavanje prošnje za azil, ki jo v eni od držav članic vloži državljan tretje države (UL, posebna izdaja v slovenščini, poglavje 19, zvezek 6, str. 109) – Postopek določitve države članice, odgovorne za obravnavanje prošenj za azil, ki so jih vložili mladoletniki brez spremstva, ki so državljani tretjih držav.

Izrek

Člen 6, drugi odstavek, Uredbe Sveta (ES) št. 343/2003 z dne 18. februarja 2003 o vzpostavitvi meril in mehanizmov za določitev države članice, odgovorne za obravnavanje prošnje za azil, ki jo v eni od držav članic vloži državljan tretje države, je treba razlagati tako, da v okoliščinah, kakršne so v postopku v glavni stvari, v katerih je mladoletnik brez spremstva in brez družinskega člana, ki bi bil zakonito prisoten na ozemlju države članice, vložil prošnje za azil v več državah članicah, ta člen kot „odgovorno državo članico“ določa državo članico, v kateri je ta mladoletnik prisoten po tem, ko je tam vložil prošnjo za azil.

(1) UL C 65, 3.3.2012.
SL Uradni list Evropske unije C 252/7

Sodba Sodišča (prvi senat) z dne 11. julija 2013 – Evropska komisija proti Velikemu vojvodstvu Luksemburg

(Zadeva C-412/11) (1)

(Neizpolnitev obveznosti države - Prevoz - Razvoj železnic v Skupnosti - Direktiva 91/440/EGS - Člen 6(3) in Priloga II - Direktiva 2001/14/ES - Člen 14(2) - Neodvisnost organa, ki so mu zaupane bistvene funkcije)

2013/C 252/10

Jezik postopka: francoščina

Stranki

Tožeča stranka: Evropska komisija (zastopnika: J.-P. Keppenne in H. Støvlbæk, agenta)

Tožena stranka: Veliko vojvodstvo Luksemburg (zastopnik: C. Schiltz, agent)

Predmet

Neizpolnitev obveznosti države – Nesprejetje vseh potrebnih določb za uskladitev s členom 6(3) in Prilogo II k Direktivi Sveta 91/440/EGS z dne 29. julija 1991 o razvoju železnic Skupnosti (UL, posebna izdaja v slovenščini, poglavje 7, zvezek 1, str. 341), kakor je bila spremenjena z Direktivo 2001/12/ES (UL, posebna izdaja v slovenščini, poglavje 7, zvezek 5, str. 376), ter s členom 14(2) Direktive 2001/14/ES Evropskega parlamenta in Sveta z dne 26. februarja 2001 o dodeljevanju železniških infrastrukturnih zmogljivosti, naložitvi uporabnin za uporabo železniške infrastrukture in podeljevanju varnostnega spričevala (UL, posebna izdaja v slovenščini, poglavje 7, zvezek 5, str. 404) v predpisanem roku – Nezagotovitev neodvisnosti bistvenih funkcij

Izrek

1. Tožba se zavrne.

2. Evropski komisiji se naloži plačilo stroškov.

(1) UL C 298, 8.10.2011.
SL Uradni list Evropske unije C 225/12

Sodba Sodišča (prvi senat) z dne 13. junija 2013 – Versalis SpA, nekdanja Polimeri Europa SpA proti Evropski komisiji

(Zadeva C-511/11 P) (1)

(Pritožba - Omejevalni sporazumi - Trg butadienskega kavčuka in stiren-butadienskega kavčuka, izdelanega z emulzijsko polimerizacijo - Določanje ciljnih cen, razdelitev strank na podlagi sporazumov o nenapadanju in izmenjava poslovnih podatkov - Dokaz - Odgovornost za kršitveno ravnanje - Višina globe - Teža in trajanje kršitve - Obteževalna okoliščina - Ponovna kršitev)

2013/C 225/18

Jezik postopka: italijanščina

Stranki

Pritožnica: Versalis SpA, nekdanja Polimeri Europa SpA (zastopniki: M. Siragusa, F. Moretti in L. Nascimbene, odvetniki)

Druga stranka v postopku: Evropska komisija (zastopniki: V. Di Bucci, L Malferrari in G. Conte, agenti)

Predmet

Pritožba zoper sodbo Splošnega sodišča (prvi senat) z dne 13. julija 2011 v zadevi Polimeri Europa proti Komisiji (T-59/07), s katero je Splošno sodišče zavrnilo tožbo za razglasitev ničnosti Odločbe Komisije C(2006) 5700 final z dne 29. novembra 2006 v zvezi s postopkom na podlagi člena 81 [ES] in člena 53 Sporazuma EGP (zadeva COMP/F/38.638 – butadienski kavčuk in emulzijski stiren-butadienski kavčuk), ali podredno, za odpravo ali znižanje globe, naložene družbi Polimeri Europa SpA – Kršitev pravice do obrambe – Odgovornost za kršitveno ravnanje – Neobstoj obrazložitve

Izrek

1. Pritožba in nasprotna pritožba se zavrneta.

2. Družbi Versalis SpA se naloži plačilo stroškov, nastalih v zvezi s pritožbo.

3. Evropski komisiji se naloži plačilo stroškov, nastalih z nasprotno pritožbo.

(1) UL C 340, 19.11.2011.